ولیم سامرسٹ مام

ولیم سامرسٹ مام (25 جنوری 1874ء – 16 دسمبر 1965ء) انگریز ادیب تھے جو اپنے ڈراموں، ناولوں اور افسانوں کے لیے مشہور ہوئے۔ وہ پیرس میں پیدا ہوئے اور ابتدائی دس سال وہیں بِتائے۔ تعلیم کی غرض سے انگلستان پدھارے اور پھر ایک جرمن جامعہ میں داخل ہوئے۔ لندن میں طب کی تعلیم حاصل کی اور 1897ء میں معالج کی حیثیت سے اہل قرار پائے مگر طب کا پیشہ اختیار نہیں کیا اور مکمل طور پر تصنیف و تحریر میں مگن ہو گئے۔ ان کا پہلا ناول  (1897ء) جو کچی آبادیوں کی زندگی کا خاکہ تھا، توجہ کا مرکز بنا لیکن بطور ڈراما نگار انھوں نے قومی شہرت حاصل کی۔ 1908ء تک لندن کے ویسٹ اینڈ میں ان کے چار ڈرامے بیک وقت چل رہے تھے۔ 1933ء میں انھوں نے اپنا بتیسواں اور آخری ڈراما لکھا جس کے بعد تھیٹر کو خیرباد کہہ کر ناول اور افسانوں پر توجہ دی۔

لائزا آف لیمبتھ کے بعد مام کے ناولوں میں  (1915ء)،  (1919ء)،  (1925ء)،  (1930ء) اور  (1944ء) شامل ہیں۔ ان کے افسانے  (1926ء) اور  (1940ء) جیسے مجموعوں میں شائع ہوئے، جن میں سے کئی کو ریڈیو، سنیما اور ٹیلی وژن کے لیے ڈھالا گیا۔ ان کی مقبولیت اور کثیر فروخت نے سنجیدہ نقادوں میں منفی ردِ عمل پیدا کیا اور بعض نے انھیں طنزاً ماہر قرار دے کر کم تر ثابت کرنے کی کوشش کی۔ تاہم جدید جائزوں میں عام طور پر  کو شاہکار مانا جاتا ہے جس میں سوانحی عناصر نمایاں ہیں اور ان کے افسانے بھی اعلیٰ ادبی مقام رکھتے ہیں۔ ان کی سادہ اور سلیس نثر کو سراہا گیا اگرچہ بعض اوقات کلیشوں کے استعمال پر تنقید بھی کی گئی۔

پہلی جنگِ عظیم کے دوران مام نے برطانوی خفیہ ادارے کے لیے کام کیا اور بعد میں ان تجربات کو 1920ء کی دہائی میں شائع ہونے والی کہانیوں میں استعمال کیا۔ بنیادی طور پر ہم جنس رجحان رکھنے کے باوجود انھوں نے اپنے دور کے سماجی معیار کے مطابق کچھ حد تک موافقت کی کوشش کی۔ سیری وِیلکم کے ساتھ تین سالہ تعلق کے نتیجے میں ان کی ایک بیٹی لائزا پیدا ہوئی اور 1917ء میں دونوں نے شادی کر لی۔ یہ شادی بارہ سال چلی مگر اس سے پہلے دورانِ شادی اور بعد میں بھی ان کا اصل ساتھی ایک کم عمر مرد جیرالڈ ہاکسٹن رہا۔ دونوں نے ایشیا، ساؤتھ سیز اور دیگر علاقوں کے طویل سفر کیے جہاں مام کو اپنے فکشن کے لیے مواد ملتا رہا۔ وہ فرانسیسی رویرا میں ساتھ رہتے تھے اور مام وہاں پرتکلف میزبانی کرتے تھے۔ ہاکسٹن کی 1944ء میں موت کے بعد ایلن سرل مام کے سیکریٹری اور ساتھی بن گئے اور زندگی کے آخری برس تک ان کے ساتھ رہے۔ دوسری جنگِ عظیم کے فوراً بعد مام نے ناول لکھنا ترک کر دیا اور آخری برس بڑھاپے کے زوالِ عقل میں گذرے۔ وہ 91 برس کی عمر میں وفات پا گئے۔
حواشی
:  کے لیے اردو میں مختلف ناموں کا چلن ہے۔ انھیں اکثر سمرسٹ ماہم لکھا گیا ہے۔ لیکن درست انگریزی تلفظ  (امریکی) یا  (برطانوی) ہے۔ مظہر الحق علوی ان کو سامرسٹ ماہم لکھتے تھے جبکہ سید محمد عقیل رضوی نے  لکھا۔

 حوالہ جات 

زمرہ:انگریز لاادری
زمرہ:انگریز مرد ڈراما نگار اور ڈراما نویس
زمرہ:انگریز مرد ناول نگار
زمرہ:انگریز ملحدین
زمرہ:انیسویں صدی کی انگریز ایل جی بی ٹی کیو شخصیات
زمرہ:انیسویں صدی کی انگریز مرد مصنفین
زمرہ:انیسویں صدی کے انگریز ناول نگار
زمرہ:بیسویں صدی کی انگریز ایل جی بی ٹی کیو شخصیات
زمرہ:بیسویں صدی کے انگریز مرد مصنفین
زمرہ:پیرس کے ناول نگار
زمرہ:کنگز کالج لندن کے فضلا
زمرہ:کینٹ کے مصنفین
زمرہ:لندن سے ناول نگار
زمرہ:وکٹوریائی دور کے ناول نگار
زمرہ:ہائڈلبرگ یونیورسٹی کے فضلا
زمرہ:1874ء کی پیدائشیں
زمرہ:1965ء کی وفیات